armvectores/hy_wikipedia_2023 huggingface dataset:
Մուրաբա

Բետ, անուշ (արաբ. Մուրաբաمربة‎, murabba "jam"), շաքարաջրում եփված պտուղների պահածո։ Պատրաստի մուրաբայում պտուղները պետք է լինեն եփված, սակայն չքայքայված, ամբողջական կամ կտրատած կտորներով, օշարակը՝ մածուցիկ, բայց ոչ դոնդողանման։
Մուրաբայում պտուղ - օշարակ հարաբերությունը պետք է կազմի 1։1։
Առավել լայն տարածում ունեն ծիրանի, սալորի, խնձորի, հաղարջի և որոշ տարածաշրջաններում՝ մանգոյի մուրաբաները, որոնք աչքի են ընկնում ինչպես երկարադիմացկունությամբ, այնպես էլ բուժիչ հատկություններով։
Բոլոր պտուղները բացի ընկույզից, պետք է լինեն լրիվ հասունացած, սակայն ոչ գերհասունացած։ Խակ պտուղների օգտագործումը բերում է եփման ժամանակ պտուղների ծավալի փոքրացման և դրա հետևանքով պատրաստի մթերային ելքի փոքրացման։ Բացի այդ թերհասունացած հումքը, որը հարուստ է պեկտինով (սև հաղարջ, գետնամորի) առաջացնում է օշարակի ժելեացում։ Կանաչ հունական ընկույզը մուրաբայի եփման համար օգտագործվում է կաթնամոմային հասունացման շրջանում։ Վարդի մուրաբան պատրաստվում է ոչ լրիվ բացված ծաղիկների թերթիկներից։ Հոնի կորիզի զանգվածը չպետք է գերազանցի պտղի զանգվածի 30 %-ը։
Մուրաբայի պատրաստման համար կիրառվում են հետևյալ հաջորդական քայլերը՝ ջոկում-տեսակավորում, լվացում, հումքի նախապատրաստում, օշարակի պատրաստում, մուրաբայի եփում, լցնում, մակաափակում, ստերիլիզացիա և հովացում։


== Օրգանոլեպտիկ ցուցանիշներ ==


=== Ֆիզիկա-քիմիական ցուցանիշներ ===
Չոր նյութերի պարունակություն (%, ոչ պակաս)Ստերիլիզացվող՝ 68
Չստերիլիզացվող՝ 70
Պտղի քանակը պատրաստի մթերքում (%)` 45-50


== Տես նաև ==
Պովիդլո
Ջեմ
Ցուկատ


== Ծանոթագրություններ ==


== Գրականություն ==
«Պահածոյացման տեխնոլոգիա», Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ
Գեղամ Ալեքյան

Գեղամ Բագրատի Ալեքյան (մարտի 23, 1912(1912-03-23), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - ապրիլի 10, 1998(1998-04-10)), հայ սովետական կուսակցական և պետական աշխատող։ ԽՄԿԿ անդամ 1939 թվականից։
Ծնվել է մարտի 23-ին, Էջմիածնում։ 1937-1940 թվականներին եղել է «Պիոներ կանչ» թերթի խմբագիր, 1942-1948 թվականներին՝ ՀԼԿԵՄ Կենտկոմի առաջին քարտուղար։ Աշխատել է որպես ՀԿԿ Էջմիածնի (1950–1952 թթ.), Մարտունու (1957–1960 թթ.) շրջկոմների և Լենինականի օկրուգային կոմիտեի (1952–1953 թթ.) առաջին քարտուղար, ՀԿԿ Կենտկոմի կուսակցական օրգանների բաժնի վարիչ (1953 թ.)։ 1966 թվականից ՀԽՍՀ բնակչության կենցաղային սպասարկման նախարարն է։ ՀԿԿ Կենտկոմի անդամ է 1948 թվականից (1948–1954 թվականներին՝ բյուրոյի անդամ)։ Եղել է ԽՄԿԿ 19-րդ և ՀԿԿ 14-16-րդ, 18-24-րդ համագումարների պատգամավոր։ Ընտրվել է ԽՍՀՄ 3-րդ և ՀԽՍՀ 2-րդ, 5-8-րդ գումարումների Գերագույն խորհրդի պատգամավոր։


== Ծանոթագրություններ ==
Կրուգլովո (գյուղ, Լուխովիցկի շրջան)

Անվան այլ կիրառումների համար տե՛ս՝ ԿրուգլովոԿրուգլովո (ռուս.՝ Круглово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 109 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուստավ Կիրխհոֆ

Գուստավ Ռոբերտ Կիրխհոֆ (գերմ.՝ Gustav Robert Kirchhoff, մարտի 12, 1824(1824-03-12)[…], Քյոնիգսբերգ, Պրուսիայի թագավորություն - հոկտեմբերի 17, 1887(1887-10-17)[…], Բեռլին, Գերմանիա), գերմանացի ֆիզիկոս, Բեռլինի ԳԱ անդամ (1874), Պետերբուրգի ԳԱ թղթակից անդամ (1862)։ Ավարտել է Քյոնիգսբերգի համալսարանը (1846)։ Բրեսլաուի (1850) և Հայդելբերգի (1854) համալսարանների պրոֆեսոր։


== Աշխատանք ==
1875 թվականի գլխավորել է Բեռլինի համալսարանի մաթեմատիկայի ֆիզիկայի ամբիոնը։ Աշխատանքները վերաբերում են օպտիկային, էլեկտրադինամիկային, մեխանիկային։ 1847 թվականին լուծել է ճյուղավորված էլեկտրական շղթաներում հոսանքների բաշխման խնդիրը։ Կիրխհոֆը և Ռ. Վ. Րունզենը հիմք են դրել սպեկտրային վերլուծությանը (1859), որի միջոցով հայտնաբերել են ցեզիումը (1860) և ռուբիդիումը (1861)։


== Փորձեր ==
1858 թվականին տվել է քիմիական ռեակցիայի ջերմային էֆեկտի մեծության ջերմաստիճանից կախման հավասարում (Կիրխհոֆի հավասարում)։ 1859 թվականին Կիրիխհոֆը ձևակերպել է ջերմային ճառագայթման հիմնական օրենքներից մեկը և ֆիզիկա ներմուծել բացարձակ սև մարմին հասկացությունը։ 1860 թվականին ճշգրիտ բացատրել է արեգակի սպեկտրում մութ շերտերի (ֆրաունհոֆերյան գծեր) առաջացման պատճառը և ենթադրություններ արել արեգակի մթնոլորտի քիմիական բաղադրության մասին։


== Տես նաև ==
Կիրխհոֆի կանոններ
Կիրխհոֆի ճառագայթման օրենք
Կիրխհոֆի փորձեր


== Ծանոթագրություններ ==


== Արտաքին հղումներ ==
Klaus Hentschel։ Gustav Robert Kirchhoff und seine Zusammenarbeit mit Robert Wilhelm Bunsen, in։ Karl von Meyenn (Hrsg.) Die Grossen Physiker, Munich։ Beck, vol. 1 (1997), pp. 416–430, 475-477, 532-534.
Klaus Hentschel։ Mapping the Spectrum. Techniques of Visual Representation in Research and Teaching, Oxford։ OUP, 2002.
Kirchhoff's 1857 paper on the speed of electrical signals in a wire


== Գրականություն ==
Walther Gerlach։ Kirchhoff, Gustav Robert. In։ Neue Deutsche Biographie (NDB). Band 11, Duncker & Humblot, Berlin 1977, ISBN 3-428-00192-3, S. 649–653 (Digitalisat).
Klaus Hentschel։ Gustav Robert Kirchhoff (1824–1887) und Robert Wilhelm Bunsen (1811–1899). In։ Karl von Meyenn (Hrsg.) Die Grossen Physiker. München։ Beck, 1997, Bd. 1, S. 416–430.
Klaus Hübner։ Gustav Robert Kirchhoff. Das gewöhnliche Leben eines außergewöhnlichen Mannes. Verlag Regionalkultur, Ubstadt-Weiher 2010, ISBN 978-3-89735-606-1.
Robert Knott։ Kirchhoff, Gustav Robert. In։ Allgemeine Deutsche Biographie (ADB). Band 51, Duncker & Humblot, Leipzig 1906, S. 165–167.
Gustav Robert Kirchhoff. In։ Ludwig Boltzmann։ Populäre Schriften. Johann Ambrosius Barth, Leipzig 1905, S. 51–75 (online).
Woldemar Voigt։ Zum Gedächtniss von G. Kirchhoff. Rede gehalten in der öffentlichen Sitzung der K. Gesellschaft der Wissenschaften am 5. December 1887 (= Abhandlungen der Königlichen Gesellschaft der Wissenschaften in Göttingen. Band 35, Nummer 7). Dieterich, Göttingen 1888 (online).
Վասիլին և Վասիլիսան

«Վասիլին և Վասիլիսան» (ռուս.՝ «Василий и Василиса»), խորհրդային ֆիլմ-դրամա, որը նկարահանել է ռեժիսոր Իրինա Պոպլավսկայան 1981 թվականին Վալենտին Ռասպուտինի համանուն գրքի հիման վրա։


== Սյուժե ==
Վասիլին ու Վասիլիսան ունեն յոթ երեխա։ Ապրում էին համերաշխ, գյուղը հարգում էր աշխատող ընտանիքին։ Բայց մի անգամ ինչ-որ բան է տեղի ունենում տանտիրոջ հետ․ նա հարբում է ու խփում իր հավատարիմ կնոջը։ Նրա մոտ տեղի է ունենում վիժում, և ապա Վասիլիսան իր ամուսնուն դուրս է անում տնից։ Դա Հայրենական մեծ պատերազմից առաջ էր։ Պատերազմում Վոլոգժինների երկու որդիները զոհվում են, իսկ Վասիլի վերադառնում է  Փառքի շքանշանով,  բայց Վասիլիսան չի կարող ներել նրան։


== Դերերում ==


== Նկարահանող խումբ ==
Բեմադրող ռեժիսոր՝ Իրինա Պոպլավսկայա
Սցենարի հեղինակներ՝ Վասիլի Սոլովյով, Իրինա Պոպլավսկայա (համահեղինակ)
Բեմադրող օպերատորներ՝ Կիդիրժան Կիդիրալիև, Բորիս Սուտոցկի
Բեմադրող նկարիչ՝ Անատոլի Կուզնեցով
Կոմպոզիտոր՝ Ալեքսեյ Մուրավլյով
Հնչյունային ռեժիսոր՝ Վիկտոր Բելյարով


== Մրցանակներ ==
Տորոնտոյի միջազգային կինոփառատոնում «Վասիլին և Վասիլիսան» ֆիլմը արժանացել է պատվավոր դիպլոմի (1988 թվական)։


== Ծանոթագրություններ ==


== Արտաքին հղումներ ==
«Վասիլին և Վասիլիսան»(անգլ.) ֆիլմը Internet Movie Database կայքում
Վալենտին Ռասպուտինի «Վասիլին և Վասիլիսան» գիրքը (ռուս.)
Աղ-Եղուշ

Աղ-Եղուշ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 145 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մետյու Ֆոքս

Մետյու Ֆոքս (անգլ.՝ Matthew Chandler Fox, հուլիսի 14, 1966(1966-07-14), Աբինգտոն, Մոնտգոմերի շրջան, Փենսիլվանիա, ԱՄՆ), ամերիկյան կինեմատոգրաֆիայի և հեռուստատեսության դերասան, որը ստացել է մեծ ճանաչում «Կորուսյալները» հեռուստասերիալում (2004—2010) խաղացած Ջեկ Շեփարդի դերով։


== Կենսագրություն ==
Մետյու Ֆոքսը ծնվել է 1966 թվականի հուլիսի 14-ին Փենսիլվանիայի նահանգ Աբինգթոնում։ Հորական և մորական կողմից ունի իտալական, անգլիական և իռլանդական ծագում։ Որոշ ժամանակ անց նրա ընտանիքը տեղափոխվել է Վայոմինգ նահանգ՝ Կրոուհարտ։ Այստեղ նա ծնողների և եղբայրների հետ ապրել է ֆերմայում, բուծել է ձիեր, խոշոր եղջերավոր անասուններ և աճեցրել է գարի «Coors» ապրանքանիշի գարեջրի համար ։
Դպրոցն ավարտելուց հետո Մետյուն ընդունվել է Մասաչուսեթսի Deerfield ակադեմիա, իսկ ավելի ուշ տեղափոխվել է Կոլումբիայի համալսարան, որտեղ ուսումնասիրել է տնտեսագիտություն և խաղացել ֆուտբոլային թիմում։ Այնտեղ ծանոթացել է մի աղջկա հետ, որի մայրը մոդելային գործակալ էր և նրան խորհուրդ է տալիս նկարահանվել գովազդում։ Նա փորձում է և հանուն դերասանական խաղի թողնում է տնտեսագիտությունը։ Երկու տարի սովորել է Նյու Յորքի կինեմատոգրաֆիայի և հեռուստատեսության դպրոցում, որից հետո տեղափոխվել է Լոս Անջելես։


=== Կարիերա ===
Կոլումբիայի համալսարանն ավարտելուց հետո սկսել է աշխատել որպես ֆոտոմոդել, իսկ 1992 թվականին հեռուստաէկրաններին նորամուտ է ունեցել «Թևեր» հեռուստասերիալով, որտեղ նկարահանվել է միայն մեկ էպիզոդում։ «Իմ ընկերը հարություն է առել» ֆիլմում խաղացած դերը նրան բերել է փոքրիշատե ճանաչում։ Բայց Ֆոքսն առավել հայտնի է դառնում «Մենք հինգն ենք» և «Տեսիլքների հետ խոսացողը» հեռուստասերիալներում խաղացած դերերով։ Այս երկու հաջող հեռուստասերիալներից հետո Ֆոքսը երկու տարի նկարահանվել է հիմնականում երկրորդական դերերում, մինչև որ 2004 թվականին  գնում է «Կորուսյալները» հեռուստասերիալի գլխավոր դերերից մեկի փորձերին։ 2004-2010 թվականներիննա իր ժամանակի մեծ մասը տրամադրել է այս հեռուստասերիալին։ Սկզբում նա փորձել է Սոյերի դերը, բայց արդյունքում ստացել է բժիշկ Ջեք Շեփարդի դերը։ Այս դերը սկզբում առաջարկվել էր Մայքլ Քիթոնին էր, որը դրանից հրաժարվել էր «հերոսի վաղ վախճանի պատճառով»։ Հեռուստասերիալի թողարկման սկզբում որոշվում է Ֆոքսի կերպարին թողնել կենդանի։


=== Անձնական կյանք ===
1991 թվականից ամուսնացել է Մարգարիտ Ռոնչի հետ, ունի երկու երեխա․ դուստր՝ Կայլ Էլիսոն և որդի՝ Բայրոն։
Ֆոքսը ֆուտբոլային երկրպագու է և երկրպագում է «Ֆիլադելֆիա Իգլս» և «Արսենալ» ֆուտբոլային ակումբներին։


== Սկանդալներ ==
2011 թվականի օգոստոսին Մետյու Ֆոքսը ձերբակալվել է Օհայո նահանգի՝ Քլիվլենդի ոստիկանության կողմից։ Պարզվում է՝ նա ծեծի էր ենթարկել ավտոբուսի վարորդ Հիզեր Բորմանին (ավտոբուսում երեկույթ էր կազմակերպված), որը թույլ չէր տվել նրան ներս մտնել, քանի որ հրավիրված չէր։ Տուժողի խոսքերի համաձայն՝ հարբած Ֆոքսը հարվածել նրա որովայնին և կրծքին, իսկ նա պատասխան հարված է հասցրել նրա ծնոտին։ Ձերբակալությունից մի քանի ժամ հետո դերասանին գրավի դիմաց բաց են թողել։


== Ֆիլմոգրություն ==


== Ծանոթագրություններ ==


== Արտաքին հղումներ ==
Мэттью Фокс (անգլ.) Internet Movie Database կայքում
Արման Լանու

Արման Լանու (հոկտեմբերի 24, 1913(1913-10-24)[…], Փարիզի 12-րդ շրջան, Փարիզ և Փարիզ - մարտի 23, 1983(1983-03-23)[…], Champs-sur-Marne), ֆրանսիացի գրող, Գոնկուրյան մրցանակի դափնեկիր։


== Կենսագրություն ==
Արման Լանուն ծնվել է Փարիզում:Կյանք մտնելով՝ սկզբնական շրջանում եղել է ուսուցիչ, անուշեղենի տուփերի ձևավորող, բանկի աշխատակից, նկարիչ, լրագրող։
1950 թվականին դարձել է «Artheme Fayard», 1964 թվականին՝ «À la page» գրական ամսագրերի խմբագիր։
Լանուն եղել է ֆրանսիական հեռուստատեսային կոմիտեի նախագահ, նշանակվել ռադիոի և հեռուստատեսության միջազգային համալսարանի գլխավոր քարտուղար։
Ստեղծագործել է բազմաթիվ ժանրերով. գրել է վեպ, փաստագրական վիպակներ, քրոնիկներ, դրամա, բանաստեղծություններ (1953 թվականին բանաստեղծական «Ցրիչը» ժողովածուի համար արժանացել է Գիյոմ Ապոլիների մրցանակի)։ 1963թվականին Գոնկուրյան մրցանակ է ստացել «Երբ ծովը նահանջում» է վեպի համար։
1970 թվականին Մարսել Կրավենի հետ գրել է «Հովտաշուշան» հեռուստաֆիլի սցենարը՝ ըստ Օնորե դՙ Բալզակի համանուն վեպի։ 1980 թվականին հեռուսատեսության համար գրել է Բալզակի «Շագրենի կաշին» նորավեպի հիման վրա սցենար, որը նկարահանել է Միշել Ֆավարը։
Արման Լանուն մահացել է Շան-սյուր-Մառնում 69 տարեկան հասակում։


== Գրողի կարիերան ==
Լանուի առաջին վեպը «Սպանված կանդուհին» դետեկտիվն էր, որը լույս տեսավ 1943 թվականին։ Նրա առավել հասուն ստեղծագործությունը «Խելագար Գրետան» եռագրությունն է, որի մեջ մտնում են «Մայոր Վատրենը», «Ժամադրություն Բրյուգեում» և «Երբ ծովը նահանջում է» վեպերը։ Դրանք միավորված են աշխարհի խելագարվածության ընդհանուր թեմայով, խելագարվածություն, որը դրսևորվում է ինչպես հոգեկան հիվանդությունների,այնպես էլ հասարակական այլանդակությունների՝ պատերազմների, ֆաշիզմի տեսքով։
Լանուի ստեղծագործությունների գեղագիտոթյունը շաղկապված է ֆրանսիական նատուրալիզմի լավագույն ավանդույթների հետ։ 19-րդ դարի գրողների նկատամամբ նրա հետաքրքրությունը արտացոլված է «Բարև, Էմիլ Զոլա» (1954) և «Մոպասան» (1967) գրքերում։ Նատուրալիստական հնարանքներով են գրված նաև «Փարիզի կազմախոսությունը» (1954) և «Իննսունական թվականների սերը» (1961) ակնարկները, որոնցում կենցաղային և բնապատկերային ճեպանկարների հեգնանքի տակ թաքնված է բուրժուական հասարակության սուր քննադատությյունը։ Լանուն գրել է նաև բանստեղծություններ («Ցրիչը»,«Էպինալի սրբապատկերները» ժողովածուները) և թատերգություն («Ֆրակով մարդը»)։


== Գրականություն ==
Евнина Е. М.,Современный французский роман, М., 1962
Пузиков А. И., Портреты французских писателей, М. 1967
Wurmser A., Si la Commune m'etait conte'e..., Le Lettres françaises, # 1385, p. 8


== Ծանոթագրություններ ==


== Արտաքին հղումներ ==
http://armand-lanoux.fr

http://elpais.com/diario/1983/03/25/agenda/417394801_850215.html
https://web.archive.org/web/20130913034012/http://actualitte.com/blog/hervebel/2013/04/armand-lanoux-1913-1983-lecrivain-qui-noublia-jamais-la-guerre-un-article-de-matthieu-de-bonneuil/
http://www.ina.fr/video/I00015758 (vídeo)
http://www.imdb.com/name/nm0487020/ (como guionista de TV)
Ալամագան

Ալամագան, կղզի Խաղաղ օվկիանոսի Մարիանյան կղզիներ կղզեխմբում։ ։ Վարչականորեն պատկանում է Հյուսիսային Մարիանյան կղզիներին և մտնում է Հյուսիսային կղզիների մունցիպալիտետի կազմի մեջ։


== Աշխարհագրություն ==
Ալամագան կղզին գտնվում է Մարիանյան կղզեխմբի կենտրոնական մասում։ Խաղաղ օվկիանոսը ողողում է նրա ափերը։ Կղզուց 25կմ հարավ գտնվում է Գուգան կղզին, 48կմ դեպի հյուսիս ՝ Պագան կղզին։ Ամենամոտը Հոնկոնգն է, Ասիա, գտնվում է 2600կմ հեռավորության վրա.: Ալամագանը ինչպես մյուս Մարիանյան կղզիները հրաբխային ծագման է և ունի օվալաձև հրաբխային կոն։ Հրաբխային խարնարանը գտնվում է մի փոքր արևելքում և խորությունը կազմում է 350մ։ Ռելիեֆը կղզու լեռնային է՝ կտրուկ լանջերով և խոր կիրճերով։ Ալմագանի արևմտյան մասում տեղակայված են մարգագետիններ, կղզու մյուս տարածքը զուրկ է բուսականությունից։ Կղզու ամենաբարծր կետը հասնում է 744մ։ Ալամագանի տարածքը կազմում է 11,11կմ²։


== Ծանոթագրություններ ==
Արփագյադուկ

Արփագետիկ, իջևան (և ամրոց) Ելիզավետպոլի նահանգի Ջաբրայիլի գավառում, Ադրբեջանական ԽՍՀ այժմյան Լաչինի շրկենտրոնից հարավ-արևելք, Հագարու գետի ձախ կողմում, Շուշիից մոտ 23 կմ հարավ, բարձրադիր լեռնային, անտառապատ վայրում։ Ղ․ Ալիշանի մոտ՝ Արփակէտիկ ձևով։ Այժմ՝ Արփագյադուկ։ Այսօր պահպանված չէ։ Ըստ  արփագյադուկցի  վաստակաշատ  մանկավարժ  Մանվել  Հակոբյանի  Պետրոսյանի՝ ժայռի վրա  կառուցված  և պարիսպներով  պատված Բալախանումի  տունը եղել է իջեվանատուն։


== Ծանոթագրություններ ==
Սեն Մարսիալ դը Վիտատերն

Սեն Մարսիալ դը Վիտատերն (ֆր.՝ Saint-Martial-de-Vitaterne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժոնզակ կանտոնի Ժոնզակ շրջանի կազմի մեջ։ 
Համայնքի INSEE կոդ՝ 17363։


== Բնակչություն ==
Համայնքի բնակչությունը 2010 թվականին կազմում էր 601 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Մարսիալ դը Վիտատերն (ֆր.)
Տիեկո Կավաբե

Տիեկո Կավաբե (ճապոներեն՝  河辺千恵子, Chieko Kawabe, փետրվարի 24, 1987(1987-02-24), Տոկիո, Տոկիո, Ճապոնիա),  Ճապոնիայում հայտնի դարձող՝ J-փոփ ժանրի անկախ ճապոնական երգչուհի, մոդել, ռադիոհաղորդավարուհի և դերասանուհի։ Նրա «Be Your Girl»-ը դարձել է «Էլֆական երգ» անիմացիայի եզրափակիչ երգը, նրա մյուս՝ «Hoshi ni Negai Wo»-ի նման («Otogizoshi»)։


== Կենսագրություն ==
Տիեկո Կավաբեն ծնվել է 1987 թվականի փետրվարի 24-ին Տոկիոյում։ Հայրը ճապոնացի է, մայրը՝ ֆիլիպինուհի։
12 տարեկանում «Սեյլոր Մուն» (անգլ.՝ Sailor Moon) մյուզիքլում խաղացել է Սեյլոր Մերկուրիի կերպարը։ Հյուրի կարգավիճակում ելույթ է ունեցել «Fan Kansha»-յում՝ Վակայամա Մանամիյի (Մերկուրիայի ապագա դերասանուհի) հետ միասին կատարելով «Drive Me the Mercury» երգը, որից հետո կրկին հայտնվել է «Սեյլոր Մունում»՝ որպես Ուսագի Ցուկինոյի լավագույն ընկերուհի (2003-2004 թվականների Նարու Օսակա ֆիլիմի երկրորդական կերպարների ցանկ)։
2004 թվականի ապրիլի 27-ին նա թողարկեց իր սեփական «Be Your Girl» սինգլը՝ համանուն երգ, որն օգտագործվել է որպես էնդինգ (անգլ.՝ endinga)) «Էլֆական երգ» անիմացիայում, իսկ մյուս  «Hoshi ni Negai Wo» սինգլը՝ «Otogizoshi» անիմացիայում։ Նույն թվականի նոյեմբերի 24-ին թողարկված  «Shining» սինգլը ընդունվեց բավականին ջերմ, ինչը թույլ տվեց Կավաբեին դուրս գալ Ճապոնիայի փոփ բեմ։
2005 թվականի հունվարի 25-ին թողարկվեց «Kizunairo» սինգլը, որի կազմի մեջ էին մտնում «Kizunairo», «I Can’t Wait» և «Hidamari» երգերը։ Սինգլի «I Can’t Wait» երգը դարձավ Լիզի Մակգուայի շոուի ճապոնական տարբերակի թեմա։ 2005 թվականի մարտի 15-ին թողարկվեց Տիեկոյի առաջին, և ներկա պահին միակ ամբողջական Brilliance ալբոմը, որի կազմում ներառված է 11 երգ, այդ թվում նաև սինգլի երգերից։
Դրանից հետո թողարկվեց «Baby Candy» սինգլը (2005 թվականի հուլիսի 21-ին)։
2006 թվականի ապրիլին թողարկեց «Sakura Kiss»-ը, որը դարձավ «Ouran High School Host Club» անիմացիայի երգը։ Այս սինգլը նույնպես բավականին հաջողակ էր, որը Oricon 200-ում գրավել և 6 ամիս պահպանել է 71-րդ հորիզոնականը։
Դրանից հետո Տիեկոն վերադարձել է մոդելային բիզնես և դարձել է հայտնի «Հարադզյուկու» ռադիոկայանի ռադիոհաղորդավարուհի։
2008 թվականի օգոստոսի 8-ին Տիեգոն ամուսնացել է հեռուստապրոդյուսեր Մասատո Օթիի հետ։


== Երգեր ==
Drive Me The Mercury
Be your girl
Sakura Kiss
Hoshi ni negai wo
Candy Baby
Little Wing
Cry baby
Shimauma no Yoru
Kizuna Iro
I Can’t Wait
Brilliance
Leave me alone
Shining
Over
Pink! Pink! Pink!
Quiet riot
Mermaid
Lilium
Kizunairo
Mama Made
Quiet not
Hoshi ne Negai o
Kyandi Beibee


== Ծանոթագրություններ ==


== Արտաքին հղումներ ==
Блог
Chieko Kawabe
Ուրուտաի

Ուրուտաի  (պորտ.՝ Urutaí), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Պիրիս դու Ռիու գավառի կազմի մեջ։ Բնակչությունը կազմում է 3304 մարդ՝ 2006 թվականի տվյալներով։ Գրավում է 626,717 կմ2 տարածք։ Բնակչության խտությունը՝ 5,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 25.457.087,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7.925,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,760 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ուրուտաիի մասին
Ստարայա Մոսկովկա

Ստարայա Մոսկովկա (ուկրաիներեն՝ Стара Московка), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1795 թվականին։
2001 թվականի տվյալներով Ստարայա Մոսկովկա գյուղում բնակվում էր 40 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 121,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրզա Ֆաթալի Ախունդովի տուն-թանգարան

Միրզա Ֆաթալի Ախունդովի տուն-թանգարան (ադրբ.՝ Mirzə Fətəli Axundovun ev-muzeyi), ադրբեջանցի գրող, դրամատուրգ և լուսավորիչ Միրզա Ֆաթալի Ախունդովի (1812-1878) տուն-թանգարան, որը գտնվում է Ադրբեջանի Շեքի քաղաքում։ Միրզա Ֆաթալի Ախունդովը ծնվել է այս տանը, այստեղ է անցել Ախունդովի մանկությունն ու պատանեկությունը։


== Պատմություն ==
Տունը կառուցվել է 1800 թվականին։ 1811 թվականին այն գնել է Միրզա Ֆաթալի Ախունդովի հայրը՝ Միրզա Մուհամեդ Թաղին։ Միրզա Ֆաթալի Ախունդովը ծնվել է այստեղ 1812 թվականին։ Երկու տարի անց Ախունդովի հայրը ընտանիքի հետ տեղափոխվել է Թավրիզի մերձակայքում գտնվող Խամենե գյուղ։ Երբ Ախունդովը 13 տարեկան էր, նրա ծնողները բաժանվել են։
Այսպիսով, 1825 թվականին Ախունդովը և նրա ընտանիքը վերադարձել են Նուխի (Շաքիի անունը մինչև 1968 թվականը)։ Այդ ժամանակից Ախունդովի դաստիարակությամբ զբաղվել է նրա մոր հորեղբայրը` Ախունդ Հաջի Ալեսկերը։ 1833 թվականին Ախունդովը ընդունվել է Նուխիի պետական ուսումնարան, բայց մեկ տարի անց թողել է ուսումնարանը և 1834 թվականին տեղափոխվել Թբիլիսի։
1940 թվականին այստեղ հիմնադրվել է տուն-թանգարան։ 2012 թվականին, կապված Ախունդովի 200-ամյակի հետ, ավարտվել է թանգարանի շենքի հիմնանորոգումն ու վերակառուցումը։


== Նկարագիր ==
Միրզա Ֆաթալի Ախունդովի տուն-թանգարանը Ադրբեջանի ամենահին թանգարան-հուշահամալիրն է։ Այն ստեղծվել է 1940 թվականին։ Տուն-թանգարանը զբաղեցնում է երկու շենք։ Առաջինը, որում ծնվել է Ախունդովը, բաղկացած է երկու սենյակից։ Երկրորդ մասնաշենքը կառուցվել է ավելի ուշ։ Այստեղ ցուցադրվում են Ախունդովի անձնական իրերը՝ գրողի կյանքի և ստեղծագործական ուղու մասին պատմող առարկաներ։
Տունը, որտեղ ծնվել է Միրզա Ֆաթալի Ախունդովը, կառուցվել է արևելյան ոճով, ինչի մասին վկայում են ծխնելույզներն ու դարակները։ Տան դռները շատ ցածր են, ուստի տուն մտնելու և սենյակից սենյակ տեղափոխվելու համար հարկավոր է կռանալ։ Ինչպես ասում են թանգարանի էքսկուրսավարները, նման ձևով կառուցումը կատարվել է այն նպատակով, որ տուն մտնողը խոնարհվի տան տիրոջ առջև՝ դրանով իսկ հարգանք ցուցաբերելով նրա հանդեպ։ Բացի այդ, դռների և առաստաղի ցածր դիրքը ամռանը ապահովում էր զով ջերմաստիճան, իսկ  ձմռանը տաք։ Մեկ այլ սենյակում ցուցադրվում են  Ախունդովի մոր անձնական իրերը։


== Պատկերասրահ ==

Ախունդովի անձնական իրերը տուն-թանգարանի հարևան շենքում
		
		
		
		


== Ծանոթագրություններ ==
Եփովի խմոր

Եփովի խմոր, խմորի տեսակ, որի պատրաստման ժամանակ ալյուրի կամ նրա մի մասի վրա  նախապես լցնում են եռման ջուր և շոգեհարում  մի քանի ժամ։
Եփովի խմորը ալյուրաշատ հրուշակեղենի համար է, պատրաստվում է առանց շաքարի, անալի է, դրանից կարելի է պատրաստել տարատեսակ խմորեղեն։ Այսպիսի խմորը պատրաստվում է առանց փխրեցուցիչների։ Ցորենի ալյուրով պատրաստված եփովի խմորի առանձնահատկությունն այն է, որ խմորեղենը իր մեջ ունենում է մեծ անցքեր, որոնք լցվում են կրեմով կամ այլ միջուկով։ Եփովի  խմորից ամենատարածված խմորեղենը էկլերն է։
Եփումը հացաթխման արտադրությունում, ալյուրի մի մասը ծածկվում է եռման ջրով` ածիկի հետևողական ավելացմամբ։ Պատրաստման ընթացքում եփուկը սառեցվում է և աստիճանաբար ավելացնում են խմորը հունցելու ժամանակ։ Օգտագործվում է աշորայի ալյուրից  հացի մի քանի տեսակների պատրաստման ժամանակ և աշորա-հացահատիկային խառնուրդում։ Եփովի խմորի առավել հայտնի տեսակներից է «Բորոդինյան հացը»։


== Ծանոթագրություններ ==
Փոլա Փրենթիս

Փոլա Փրենթիս Բենջամին (անգլ.՝ Paula Prentiss Benjamin, մարտի 4, 1938(1938-03-04), Սան Անտոնիո, Տեխաս, ԱՄՆ), ամերիկացի դերասանուհի։


== Վաղ տարիներ ==
Փոլա Ռագուզան ծնվել է Տեխաս նահանգի Սան Անտոնիո քաղաքում։ Նա ունեցել է կրտսեր քույր (1939-2010), որ նույնպես դերասանուհի էր։ Նա կրթություն է ստացել Հյուսիսարևմտյան համալսարանում, որտեղ հանդիպել է իր ապագա ամուսնուն՝ Ռիչարդ Բենջամինին։ Նույն ժամանակաշրջանում նա ստորագրել է պայմանագիր «Մետրո-Գոլդուին-Մայեր» ստուդիայի հետ կինոֆիլմերում նկարահանվելու համար։


== Կարիերա ==
Փրենթիսը որպես կատակերգական դերասանուհի հաջողությունների է հասել 1960-ական թվականների սկզբների «Այնտեղ, որտեղ երեխաներն են», «Մեղրամսի ավտոմեքենան», «Ամուրին դրախտում» և «Հորիզոնական լեյտենանտ» ֆիլմերում խաղացած դերերով։ Որից հետո նրա կարիերան վերել է ապրել և հոլիվուդյան խոշոր ստուդիաները առաջարկել են նրան նկարահանվել իրենց ֆիլմերում։ Նա  Ռոք Հադսոնի հետ 1964 թվականին նկարահանվել է «Տղամարդկանց սիրելի սպորտը» ֆիլմում, իսկ հետո այնպիսի ֆիլմերում, ինչպիսիք են «Հենրի Օրիենտի աշխարհը», «Ի՞նչ նոր բան կա, կատվիկ», «Հնարք-22», «Ապրողներից վերջինը», «Վտանգի մեջ»,  «Փոխադրում», «Դավադրություն «Պարալաքս»»։
Փրենթիսը խաղացել է «Նա և նա» (1967-1968) կատակերգական սերիալի գլխավոր դերում։ Չնայած շոուն բարձր վարկանիշներ չի ունեցել, սակայն սիրված է եղել քննադատների կողմից, իսկ դերասանուհին 1968 թվականին առաջադրվել է «Էմմի» մրցանակի՝ կատակերգական հեռուստասերիալում կնոջ լավագույն դերի համար։ Սերիալի փակումից հետո նա վերադարձել է կինո։ Խաղացել է «Ստեպֆորդի կանայք» ֆիլմի գլխավոր դերերից մեկը։
1980-ական թվականներից սկսած Փրենթիսը հեռացել է էկրաններից՝ հաջորդ տարիների ընթացքում հայտնվելով միայն էպիզոդիկ դերերով։ 2016 թվականին նա «Ես հրաշք եմ, որ ապրում է այս տանը» սարսափ ֆիլմում կատարել է գլխավոր դեր, որտեղ նա նկարահանվել է ընտանիքի ընկեր Օզ Փերքինսի խնդրանքով։


== Անձնական կյանք ==
1961 թվականից Փրենթիսը ամուսնացած է դերասան Ռիչարդ Բենջամինի հետ։ Նրանք ունեցել են երկու երեխա՝ որդին Ռոսսը և դուստրը՝ Փրենթիսը։


== Ֆիլմոգրաֆիա ==


=== Կինո ===


=== Հեռուստատեսություն ===


== Ծանոթագրություններ ==
Գևորգ Գըրլանկըճյան

Գևորգ Գըրլանկըճյան (1878, Ստամբուլ, Օսմանյան կայսրություն - 1919), հայ բանաստեղծ։
Ծնվել է Կ. Պոլսում։ Կրթությունն ստացել է Բանկալթի թաղամասի Մխիթարյան վարժարանում։ Երիտասարդ հասակից գրել է բանաստեղծություններ, որոնք տպագրել է «Հանդես ամսօրյա», «Հանրագիտակ», «Ուսումնարան» և այլ պարբերականներում։ Գրական-հրապարակախոսական երկերով աշխատակցել է Թեոդիկի տարեցույցին, «Մեճմուայի ախպար» թերթին և այլ պարբերականների։


== Ծանոթագրություններ ==
Ագրոպրոլետարսկի (Միլյուտինսկի շրջան)

Ագրոպրոլետարսկի (ռուս.՝ Агропролетарский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Միլյուտինսկի գյուղական համայնքի կազմի մեջ։
2010 թվականի տվյալներով ունեցել է 66 բնակիչ։
Գոմա

Անվան այլ կիրառումների համար տե՛ս՝ Գոմա (այլ կիրառումներ)Գոմա (ֆր.՝ Goma), Կոնգոյի Դեմոկրատական Հանրապետության կազմի մեջ մտնող քաղաք, սահմանակից Ռուանդային միասին տեղակայված սահմանին։ Այն Հյուսիսային Կիվու նահանգի վարչական կենտրոն է։


== Աշխարհագրություն ==
Քաղաքը տեղակայված է Կիվու լճի ափին՝ ռուանդական քաղաք Գիսենի մերձակայքում, ծովի մակարդակից 1499 մ բարձրության վրա։ Քաղաքից մոտավորապես 15 կմ դեպի հյուսիս գտնվում է Նյիրագոնգո ակտիվ հրաբուխը։ Առկա է օդանավակայան։ Գոմայի կենտրոնը Ռուանդայի հետ սահմանից ընդամենը 1 կմ հեռավորության վրա է տեղակայված, իսկ Գիսենիի կենտրոնից՝ 3,5 կմ հեռավորության վրա։


== Բնակչություն ==
2010 թվականին քաղաքի բնակչության թիվը կազմել է 377 112 մարդ։ 1994 թվականին տեղի ունեցած Ռուանդայի ցեղասպանության պատճառով Գոման փախստականների ներհոսք է ունեցել։


== Պատմություն ==
1998 թվական․ հատկապես Գոմայում սկսվեց Մեծ աֆրիկյան պատերազմը, որը հրահրել է օգոստոսյան տուտսի խռովությունը։
1999 թվականի մայիս․ կառավարության օդային ավիացիոն հարձակում ընդդեմ  Գոմայի՝ որպես ապստամբների հենակետ։
2002 թվականի հունվարի 17․ Նյիրագոնգո հրաբխի ժայթքում։
2008 թվականի հոկտեմբեր–նոյեմբեր․ Գոմայի ճակատամարտ՝ ապստամբ տուտսիի (Լորան Նկունդա) և Կոնգոյի Դեմոկրատական Հանրապետության ուժերի միջև, որոնց աջակցել են ՄԱԿ-ի ուժերը։
2012 թվականի նոյեմբերի 20․ քաղաքը գրավվել է Մ23 ապստամբների կողմից։

2013 թվականի մարտի 4․ Fokker 50  ինքնաթիռը կործանվել է Գոմայի օդանավակայանում վայրէջք կատարելիս։ Օդանավում գտնվող քառասուն մարդուց երեսունվեցը զոհվել են, չորսը տեղափոխվել քաղաքի հիվանդանոց։ Ըստ նախնական տվյալների՝ վթարի պատճառը եղել է եղանակային անբարենպաստ պայմանները։ Ավիավթարի պահին Գոմայում տեղատարափ անձրև էր։ Ինքնաթիռը չի կարողացել հասնել տեղի օդանավակայանի թռիչքուղին (մոտ՝ 7 կիլոմետր) և կործանվել է քաղաքի հենց կենտրոնում։ Տեղի ունեցած աղետից երկրի մակերևույթի վրա գտնվողներից ոչ ոք չի տուժել։


== Ծանոթագրություններ ==


== Արտաքին հղումներ ==
Ումանցի (գյուղ, Գորոխովի շրջան)

Ումանցի (ուկրաիներեն՝ Уманці), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Ումանցի գյուղում բնակվում էր 174 մարդ։ Բնակավայրը զբաղեցնում է 10,06 կմ² տարածք։ Բնակչության խտությունը կազմում էր 17,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6215) 1973 EK

(6215) 1973 EK, աստերոիդ աստերոիդների հիմնական գոտում։ Հայտնաբերվել է 1973 թվականի մարտի 7-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,700101 ա. մ., առավելագույնը մոտենում է 2,521 ա. մ. հեռավորության վրա և հեռանում 2,8792 ա. մ.։ Արեգակի շուրջ մեկ ամբողջական պտույտ է կատարում 1620,57 երկրային օրվա ընթացքում, իր ուղեծրով շարժվելով միջինում 0,222144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6215) 1973 EK աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոտան

Կոտան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թանկ մարդու հիշատակին

«Թանկ մարդու հիշատակին», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից, որն առաջին անգամ տպագրվել է 1915 թվականին Թիֆլիսում լույս տեսած Հորիզոն օրաթերթի (№ 224) հոկտեմբերի 4-ի համարում։ Այնուհետև, 1942 թվականին, Երևանում` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 207-2084)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Աստերոիդների ցանկ (58001-58100)

Աստերոիդների ցանկ (57901-58000)  • Աստերոիդների ցանկ  • Աստերոիդների ցանկ (58101-58200)
 Աստերոիդների ցանկ (57901-58000)  • Աստերոիդների ցանկ  • Աստերոիդների ցանկ (58101-58200)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Նովայա Սպարտա (գյուղ, Սերեդինա-Բուդայի շրջան)

Նովայա Սպարտա (ուկրաիներեն՝ Нова Спарта), գյուղ Ուկրաինայի Սումիի մարզի Սերեդինա-Բուդայի շրջանում։ Բնակավայրը նախկինում նաև անվանվել է Սպարտա։ Հիմնադրվել է 1926 թվականին։
2001 թվականի տվյալներով Նովայա Սպարտա գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնդրատևո (գյուղ, Վիբորգսկի շրջան)

Կոնդրատևո (ռուս.՝ Кондратьево), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1003 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(639) Լատոնա

(639) Լատոնա (անգլ.՝ Latona), աստերոիդ աստերոիդների հիմնական գոտում։ Հայտնաբերվել է 1907 թվականի հուլիսի 19-ին Կառլ Լոհներտի կողմից Հայդելբերգում։
Միջին հեռավորությունը Արեգակից կազմում է 3,016864 ա. մ., առավելագույնը մոտենում է 2,7077 ա. մ. հեռավորության վրա և հեռանում 3,326 ա. մ.։ Արեգակի շուրջ մեկ ամբողջական պտույտ է կատարում 1913,96 երկրային օրվա ընթացքում, իր ուղեծրով շարժվելով միջինում 0,188092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,58° անկյուն։
Լատոնա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(639) Լատոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոե Օվսինո

Նովոե Օվսինո (ռուս.՝ Новое Овсино), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մետասեքվոյա գլիպտոսրոբոիդային

Մետասեքվոյա գլիպտոսրոբոիդային (լատ.՝ Metasequoia glyptostroboides), գետնանոճազգրիների ընտանիքի, մետասեքվոյա ցեղի բույս։ 


== Նկարագրություն ==
Տերևաթափ ծառեր են երկարացած և կարճացած ընձյուղներով, մինչև 30-35 մ բարձրությամբ։ Երկար ընձյուղները առաջացնում են նոր վերաճ, իսկ կարճացած ընձյուղները ամեն տարի թափվում են։ Տերևները գծային են, տափակ, 6-15 մմ երկարությամբ և 1-2 մմ լայնությամբ, հիմքում և գագաթում սեղմված։ Իգական կոները ունեն 10-22 հակադիր թեփուկներ, 2-6 սմ երկարությամբ։ Արական կոները ունեն 5 մմ երկարություն և 3 մմ լայնություն, նստած են մեկական կամ երկուական և ավելի խմբերով, կարճացած ընձյուղների վրա։
Տերևների վրա լավ է նկատվում գլխավոր ջիղը սրա երկարությամբ դասավորված հերձանցքների շերտերով։ Տերևները առանցքի շուրջը դասավորված են երկու շարքով, մի հարթության վրա։
Չափազանց գեղեցիկ և բարձր դեկորատիվ ծառատեսակ է՝ շնորհիվ տերևների գեղեցիկ մոզայիկայի, ցանցառ սաղարթի և աշնանային յուրահատուկ ու հրաշալի գունավորման։
Լավ է աճում սերմերով և կտրոններով։


== Տարածվածություն ==
Տարածված է Կենտրոնական Չինաստանում, Սիչուան և Խուբեյ Նահանգների սահմաններում, ծովի մակերևույթից 700-1350 մ բարձրության վրա, ընդամենը 500 քառակուսի մղոն տարածքի վրա (1000 ծառ)։
Կավճի դարաշրջանի վերջից մետասեքվոյան տարածված է եդել Արկտիկայից մինչև Ասիայի և Ամերիկայի միջին լայնությունները։


== Տարածվածությունը Հայաստանում ==
Հրաշալի է աճում Երևանի բուսաբանական այգում, որտեղ տեսքը շատ լավ է, ճնշվածության ոչ մի նշան ցույց չի տալիս, չի ցրտահարվում, վնասատուներով և հիվանդություններով չի վարակվում։ Ներկայումս այգում կան 20 տարեկան ծառեր, որոնց բարձրությունը կազմում է 6-8 մ։ «Ջեյթուն» սովխոզում 30 տարեկան ծառեր հասնում են 15 մ բարձրության, մինչև 50 սմ բնի տրամագծով։ Իջևան է ներմուծվել 1963 թվականին, Երևանի բուսաբանական այգուց ստացված արմատակալած կտրոններով։ Հանդես է բերում էկոլոգիական մեծ ճկունություն։ Արագ է աճում, տարեկան միջին աճը կազմում է 90 սմ, ընթացիկ աճը 1,0 մ։
Իջևանի պայմաններում վարձել են աճեցնել կտրոններով ուղղակի գրունտում։ Այդ փորձերը անհաջողության են մատնվել։ Ծաղկում է, բայց չի պտղաբերում։
Հեռանկարային էր Արարատյան դաշտի, մերձարևադարձային շրջանների, ինչպես նաև Հայաստանի անտառային շրջանների համար (7,9-10, 18-19, 20, 22-25, 28, 31-32)։


== Ծանոթագրություններ ==
Սիրիայի տրանսպորտի նախարարություն

Սիրիայի տրանսպորտի նախարարություն (արաբ․՝ وزارة النقل‎‎), գործադիր իշխանություն Սիրիայի Արաբական Հանրապետությունում։ Կենտրոնական գրասենյակը գտնվում է Դամասկոսում, որը մշակում և իրականացնում է տրանսպորտի հարցերը համակարգելով կառավարության քաղաքականությունը։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում) (անգլ.)
Պաշտոնական կայք(չաշխատող հղում) (արաբ.)
Ամառային բախտակ

Ամառային բախտակ կամ ամառային իշխան (լատ.՝ Salmo ischchan aestivalis), սաղմոնների ընտանիքի ձուկ, որը գրանցված է Հայաստանի Հանրապետության Կարմիր գրքում։ Սևանի իշխանի 4 ենթատեսակներից մեկն է և տարածված է միայն Սևանա լճում։


== Արտաքին կառուցվածք ==
Մարմինը գլանաձև է, երկարությունը՝ 30-40 (երբեմն մինչև 60) սմ։ Ճարպային լողակը գտնվում է մեջքային և պոչային լողակների միջև։ Վերին ծնոտը երկար է ստորինից, բայց ավելի կարճ, քան իշխանի մյուս ենթատեսակներինը։ Մեջքային լողակի և հետնալողակի հիմքերն ավելի երկար են, քան իշխանի մյուս ենթատեսակներինը։ Ատամներն ավելի թույլ են զարգացած։ Թեփուկները մանր են, կողագծում՝ 105-117, առավել հաճախ՝ 111-112 հատ։ Մեջքային լողակում ճառագայթները 12-ն են, հետնալողակում՝ 11-12։ Խռիկային առաջին աղեղի վրա գտնվում են 16-21 երկար ու սրածայր առէջներ։


== Բազմացում և զարգացում ==
Բազմացման շրջանում մարմնի ընդհանուր գունավորման մեջ գերակշռում են դարչնաձիթապտղագույն նրբերանգները։ Խոշոր առանձնյակների առէջները երբեմն գուրզաձև են։ Ի տարբերություն մյուս ենթատեսակների՝ ստերջ վիճակում միայն կողագծերի երկարությամբ են ավելի հաճախ հանդիպում կարմիր պտեր։
Էգերը սեռահասուն են դառնում կյանքի չորրրդ, իսկ արուները՝ երրորդ տարում, երբեմն ավելի ուշ։ Բազմացման ընթացքում արուների մարմնի ու ծնոտների ձևը համեմատաբար քիչ փոփոխություններ է կրում։
Բազմանում է մայիս-հուլիսին լճի մեջ թափվող գետերի (Մասրիկ, Մաքենիս, Ծակքար, Բախտակ) գետաբերաներում ու դրանց հարակից շրջաններում։ Բազմացումը սկսվում է ջրի 7-8 աստիճան և ավարտվում է 12-13 աստիճան ջերմաստիճանային պայմաններում։ Բեղունությունը կարող է հասնել մինչև 7,1 հազար ձկնկիթի, որի զարգացումը տևում է 45-55 օր։ Մանրաձկները գետում բնակվում են մինչև դեկտեմբեր։


== Սննդառություն ==
Սնվում է ջրային իշուկներով, միջատներով և նրանց թրթուրներով, երբեմն կենդանական պլանկտոնով ու ջուրն ընկած միջատներով։


== Պահպանություն ==
Մինչև 20-րդ դարի 70-ական թվականները ամառային բախտակն ունեցել է արդյունաբերական նշանակություն։ Նրա պաշարները լրացվել են լճափերին գտնվող ձկնաբուծարաններում աճեցված թրթուրների և մանրաձկների պարբերաբար բացթողմամբ։
Բնական միջավայրում գտնվում է ոչնչացման վտանգի տակ։ Ներկայումս Արարատյան դաշտի և Վայոց ձորի մարզի առանձին ձկնատնտեսություններում փորձեր են կատարվում ամառային բախտակի արհեստական պայմաններում բազմացնելու և աճեցնելու ուղղությամբ։
Սևանի իշխանի անհետացող, տեղային տարածվածություն ունեցող էնդեմիկ ենթատեսակ է, որը գրանցված էր նախկին ԽՍՀՄ-ի Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Սպառնացող վտանգներից է ձվադրման գետերի ծանծաղացումը, ջրի օգտագործումը և աղտոտումը, լճային ձվադրավայրերի չորացումն ու որսագողությունը։
Մշակված են արհեստական բազմացման մեթոդները։ Ապրանքային ձկնաբուծության օբյեկտ է, տարեկան աճեցվում է մինչև 10 տոննա ամառային բախտակ։ 1978 թվականից որսն արգելված է։
Պահպանվում է «Սևան» ազգային պարկում։


== Տես նաև ==
Սևանի իշխան


== Ծանոթագրություններ ==
Կաղնի կապտավուն

Կաղնի կապտավուն (լատ.՝ Quercus glauca), հաճարազգիների ընտանիքի կաղնի ցեղի բույս։


== Նկարագրություն ==
Մշտադալար ծառ է՝ մինչև 15 մ բարձրությամբ։ Բողբոջները կլորավուն են, բութ ծայրով, գորշավուն, ծածկված կլորավուն թեփուկներով։ Ընձյուղները մերկ են, մոխրաշագանակագույն։ Տերևակոթունների երկարությունը հասնում է 1-3 սմ-ի։ Տերևները բացվելիս կարմիր են, ծածկված արծաթավուն աղվամազով, հետագայում մերկանում են, վերևի կողմից անփայլ-կանաչավուն են, ներքևից՝ կապտավուն, կարծես ծածկված նուրբ ալրաշերտով, լայն-նշտարաձև, էլիպսաձև կամ երկարավուն-հակաձվաձև, հիմքում՝ սեղմվող, գագաթում՝ երկարավուն սրածայր, միջին մասից վերև՝ խոշոր սղոցաեզր, 6-12 սմ երկարությամբ և 2,5-5,5 սմ լայնությամբ, յուրաքանչյուր կողմից 10 զուգահեռ ջղերով։ Կաղինները ունեն 3 սմ երկարություն, օվալաձև են, սրածայր նստած պտղակոթունների վրա։ Պտղագավաթները խոր-թասանման են, մինչև 1 սմ տրամագծով, ծածկված մետաքսանման աղվամազով։


== Տարածվածություն ==
Բնական պայմաններում տարածված է Ճապոնիայում, դեպի հյուսիս՝ մինչև հյուսիսային լայնության 38°-ը, Կորեայում, հարավային Չինաստանում։ Ներմուծված է նախկին ԽՍՀՄ մերձարևադարձային շրջանները, հատկապես լավ է աճում Սևծովյան ափերում։ Հայաստանի պայմաններում մշակվում է միայն Իջևանի դենդրարիում, որտեղ հաճախակի ցրտահարվում է և ներկայումս աճում է թփանման։


== Կիրառություն ==
Ճապոնիայում (հատկապես Տոկիոյում) լայնորեն է մշակվում, քանի որ աչքի է ընկնում դեկորատիվ բարձր հատկություններով (հատկապես գարնանը, երբ բացվում են կարմիր, արծաթագույն աղվամազով ծածկված գեղեցիկ տերևները)։


== Պատկերասրահ ==

		
		


== Ծանոթագրություններ ==
Սենդուգա

Սենդուգա (ռուս.՝ Сендуга), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Վիչեգդա գետի աջ ափում՝ 119 կմ հեռավորության վրա։ Գետի երկարությունը 47 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020200212103000023948
Հիդրոլոգիական ուսումնասիրությունների կոդը - 103002394
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սարոնո

Սարոնո  (իտալերեն՝ Saronno), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 37 472 մարդ։ Բնակչության միջին խտությունը՝ 3407 մարդ/կմ²։ Զբաղեցնում է 10, 86 կմ² տարածք։ Փոստային ինդեքս՝ 21047։ Հեռախոսային կոդը՝ 02։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վերելք (ամսագիր, Փարիզ)

Անվան այլ կիրառումների համար տե՛ս՝ Վերելք (այլ կիրառումներ)«Վերելք», քաղաքական-տեսական ամսագիր, ապա՝ երկշաբաթաթերթ։ Ֆրանսիայի կոմկուսի հայկական մասնաճյուղի օրգան։ Լույս է տեսել 1926-1927 թթ., Փարիզում։ Փաստացի խմբագիր՝ Ե․ Չուբար։ Զգալի աշխատանք է կատարել ֆրանսահայ և սփյուռքի այլ գաղթավայրերի բանվորական շրջաններում կոմունիստական գաղափարների տարածման, աշխատավորության համախմբման և հասարակական մտքի մարքսիստական ձևավորման ասպարեզներում։
Մեծ Կասֆորա

Մեծ Կասֆորա (ռուս.՝ Большая Касфора), գետ Ռուսաստանում, հոսում է Անխանգելսկի մարզում։ Գետաբերանը տեղակայված է Կիմա գետի աջ ափին՝ 1 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000034154
Հիդրոլոգիական ուսումնասիրությունների կոդը -  103003415
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կացույամա

Կացույամա (ճապ.՝ 勝山市 Կացույամա-սի), Ճապոնիայի Ֆուկուի պրեֆեկտուրայում գտնվող քաղաք։ Քաղաքի մակերեսը կազմում է 253,68 կմ², բնակչությունը՝ 24 167 մարդ, բնակչության խտությունը՝ 95,27 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում։ Կացույամա քաղաքի հետ սահմանակցում են Կագա, Կոմացու, Հակուսան, Օնո, Ֆուկուի, Սակաի քաղաքները և Էյհեյձի ավանը։


== Կլիմա ==
Կացույամայի կլիման մերձարևադարձային մուսսոնային է, որը բնորոշվում է տաք, խոնավ ամառներով և ձնառատ, սառը ձմեռներով։ Կացույամայի տարեկան միջին ջերմաստիճանը կազմում է 13,5 °C: Տեղումների տարեկան միջին քանակը կազմում է 2 431 մմ, իսկ սեպտեմբերն ամենախոնավ ամիսն է։ Ամենաբարձր ջերմաստիճանը գրանցվում է օգոստոսին կեսին՝ մոտ 26,3 °C, իսկ ամենացածր ջերմաստիճանը գրանցվում է հունվարին՝ մոտ 1,5 °C:


== Բնակչություն ==
Քաղաքի բնակչությունը կազմում է 24 167 մարդ (2014 թվականի հուլիսի 1-ի տվյալների համաձայն), իսկ խտությունը՝ 95,27 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքի խորհրդանշական ծառը կրիպտոմերիան է, ծաղիկը՝ Rhododendron indicum-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Վարձանք

Վարձանք, տուայր, հին և միջնադարյան Հայաստանում նվեր, օժիտ, որը փեսան կամ նրա հարազատները տալիս էին հարսնացուի հարազատներին։ վարձանքով աղջիկը հոր իշխանությունից անցնում էր ամուսնու ընտանիք։ Վարձանքի մասին բազմաթիվ հիշատակություններ կան հայ իրավունքի աղբյուրներում և պատմական հուշարձաններում։ Այսպես, ըստ Մովսես Խորենացու «Հայոց պատմության Արտա֊շես Ա ը ալանների արքայադուստր Սաթենիկին կնության առնելիս «բավական լայքա և շատ ոսկի է տալիս վարձանք»։ Վարձանք տալը պարտադիր սովորություն էր։ Վաղ ֆեոդալական Հայաստանում վարձանքը հետապնդել է մի շարք նպատակներ՝ ամրացնել ընտանիքի հիմքերը, զսպել տղամարդու ամուսնալուծման կամայականությունը, բարելավել ընտանիքի նյութական վիճակը, խոչընդոտել դասային անհավասար ամուսնությունները են։ Շահապիվանի ժողովի (կանոն Զ), Ներսես Ներշապուհ կաթողիկոսների (կանոն Դ), Ասորա-հռոմեական դատաստանագրքի (հոդվածներ 9, 45, 47, 50, 83 են) համաձայն, վարձանքը դառնում էր հարսի սեփականությունը։


== Գրականություն ==
Հովհաննիսյան Ս․ Հ․, Ամուսնա-ընտանեկան իրավունքը վաղ ավատական Հայաստանում (IV—IX դդ․) Երևան, 1976։


== Ծանոթագրություններ ==
Սլավուտայի շրջան

Սլավուտայի շրջան (ուկրաիներեն՝ Славутський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Սլավուտա։


== Աշխարհագրություն ==
Շրջանի տարածքի մակերեսը կազմում է 1170 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 37700 մարդ։ Բնակչության խտությունը կազմում էր 32,22 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ջուլի Ուայթ

Ջուլի Ուայթ (անգլերեն՝ Julie White հունիսի 4, 1961(1961-06-04), Սան Դիեգո, Կալիֆոռնիա, ԱՄՆ), ամերիկացի դերասանուհի։ 2007 թ․-ին «Տոնի» մրցանակի դափնեկիր։


== Կյանքը և կարիերան ==
Ջուլի Ուայթը ծնվել է Կալիֆորնիայի Սան Դիեգո քաղաքում և մեծացել է Տեխասի Օսթին քաղաքում գտնվող ռանչոյում։ Դեռահասության տարիներին նա սկսեց հանդես գալ տեղի բեմերում, ինչից հետո տեղափոխվեց Նյու Յորք և ընդունվեց Ֆորդհեմյան համալսարան։
Ուայթը հանդես է եկել բազմաթիվ բեմադրություններում։ 1991 թվականին նա իր դեբյուտը նշեց հեռուստատեսությունում, խաղալով «Կարգ ու կանոն» սերիալի էպիզոդներից մեկում, իսկ 1993 թվականին մշտական դեր ստացավ «Գրեյսը կրակում» հեռուստասերիալում, որտեղ նկարահանվեց մինչև 1997 թվականը։ Նա առավել հայտնի դարձավ իր Ջուդի Ուիթվիկի դերով «Տրանսֆորմերներ» (2007 թ.), «Տրանսֆորմերներ։ Ֆոլլենների Վրեժը» (2009 թ.) և «Տրանսֆորմերներ։ Լուսնի Մութ Կողմը» ֆիլմերում։ Իսկ հեռուստատեսությունում նա ունեցել է մի քանի հայտնի դերեր «Հաճախորդը միշտ մահացած է» և «Կարգ ու կանոն։ Հատուկ կորպուս» հեռուստասերիալներում։
2007 թվականին Ջուլին ստացավ «Տոնի» մրցանակ «լավագույն դերասանուհի պիեսում» անվանակարգում՝ «The Little Dog Laughed» բեմադրության համար։
Պիրյատինի շրջան

Պրիյատինի շրջան (ուկրաիներեն՝ Пирятинський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Պիրյատին։


== Աշխարհագրություն ==
Շրջանի տարածքի մակերեսը կազմում է 860 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 36499 մարդ։ Բնակչության խտությունը կազմում էր 42,44 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Աուրա Դիոն

Մարիա Լուիս Ջոնսեն (սկզբում հայտնի Աուրա Դիոն, իսկ հիմա ուղղակի Աուրա անվամբ, հունվարի 21, 1985(1985-01-21), Կոպենհագեն, Դանիա), դանիացի երգչուհի և երգահան։ 2008 թվականին թողարկել է իր առաջնելութային ձայնասկավառակը՝ «Columbine»-ը։ Ձայնասկավառակի առաջին երգը՝ «I Will Love You Monday (365)»-ը, բավականին հիթային է դարձել, Գերմանիայում հասել է առաջին հորիզոնական, տեսահոլովակը հավաքել է մոտ 80 միլիոն դիտում։
2011 թվականին հաղթելով «European Border Breakers Award» մրցանակը՝ Դիոնը 2012 թվականին «Danish Music Awards» մրցանակաբաշխության կողմից արժանացել է «Լավագույն կին արտիստ» տիտղոսին, իսկ «Geronimo» երգը դարձել է տարվա հիթ։ 2013 թվականին ճանաչվել է «Տարվա լավագույն երգչուհի»։


== Կյանք և գործունեություն ==


=== Վաղ կյանք ===
Աուրա Դիոնը ծնվել է 1985 թվականի հունվարի 21-ին Դանիայի մայրաքաղաք Կոպենհագենում։ Նրա մայրը Ֆարերյան կղզիներից է և ունի ֆրանսիական ծագում, իսկ հայրը դանիացի է և ունի իսպանական ծագում։ Ծնողների շնորհիվ նա սկսեց հետաքրքրվել երաժշտությամբ և երգեր գրել, երբ դեռ 8 տարեկան էր։ Նրա ծնողները հիպիներ էին, որոնք Աուրայի հետ միասին նավարկել են աշխարհի բոլոր օվկիանոսներով՝ բնակություն հաստատելով Բորնհոլմում։ Այստեղ նա սկսեց հաճախել միջնակարգ դպրոց, բայց, ուսումը կիսատ թողնելով, տեղափոխվել է Ավստրալիա, որը նրա համար ոգեշնչման աղբյուր հանդիսացավ։ Հենց այդ ոգեշնչման արդյունքում ծնվեց «Something From Nothing» երգը։


=== 2007-2010. «Columbine» և միջազգային առաջընթաց ===
Դիոնը 2007 թվականի ամռանը ներկայացել է նոր՝ «Something From Nothing» երգով, որից հետո մեծ հաջողության է հասել՝ թողարկելով «Song for Sophie» երգը։ Երկու երգն էլ «Columbine» ձայնասկավառակից են, որը թողարկվել է 2008 թվականին։ «I Will Love You Monday» երգը Եվրոպայում հասել է առաջին հորիզոնական, որտեղ թողարկվել է ընդարձակված տարբերակը՝ «I Will Love You Monday (365)» անվամբ։


=== 2011-2015. «Before the Dinosaurs» ===
2011 թվականի նոյեմբերի 4-ին Դիոնը թողարկել է իր երկրորդ միջազգային ստուդիական ձայնասկավառակը՝ «Before the Dinosaurs»-ը։ Առաջին երգը՝ «Geronimo»-ն, թողարկվել է Դեյվիդ Ջոսթի կողմից և Գերմանիայի հիթ շքերթներում հասել է առաջին հորիզոնական։ Նույն տարվա ընթացքում Աուրա Դիոնը հաղթել է «European Border Breakers Award» մրցանակը՝ միջազգային ասպարեզում առաջընթացի համար։ Աուրա Դիոնը վերջերս «Before the Dinosaurs» ձայնասկավառակից թողարկել է միջազգային հիթ դարձած իր երկրորդ երգը՝ «Friends»-ը։ Երգը գրվել և թողարկվել է Դիոնի, Դեյվիդ Ջոսթի և Ռոք Մաֆիայի կողմից։ Այն գերմանական ռադիոյի հիթ-շքերթներում հասել է առաջին հորիզոնական։ «Friends» երգը Դիոնի երրորդ երգն է, որ հասել է առաջին հորիզոնական ռադիոյի կողմից։


== Անձնական կյանք ==
Դիոնը նշանված էր դանիացի միլիարդատեր Ջանուս Ֆրիսի հետ, բայց զույգը 2015 թվականի ապրիլին ամուսնալուծվել է։


== Սկավառակագրություն ==


=== Ձայնասկավառակներ ===


=== Երգեր ===


== Ծանոթագրություններ ==


== Արտաքին հղումներ ==
Պաշտոնական կայք